《则天皇后挽歌二首 其一》
唐代·崔融

宵陈虚禁夜，夕临空山阴。日月昏尺景，天地惨何心。

紫殿金铺涩，黄陵玉座深。镜奁长不启，圣主泪沾巾。

作者简介：崔融（653-706），字安成。唐代齐州全节（今济南市章丘市）人。崔融为文华美，当时无出其上者。凡朝廷大手笔，多由皇帝手敕，付其完成。其《洛出宝图颂》、《则天哀册文》尤见工力。作《则天哀册文》时，苦思过甚，遂发病而卒。中宗以其有侍读之恩，追赠为卫州刺史，谥号“文”。